《正月十二日夜姚江》
宋代·葛天民

断岸春风峭，江空夜雨清。
萧疏蓬上点，仿佛叶间声。
今日双眸冷，乾坤一棹轻。
鬓从湖海白，谁识谢郎情。

作者简介：葛天民，字无怀，越州山阴（浙江绍兴）人，徙台州黄岩（今属浙江）曾为僧，，字朴翁，其后返初服，居杭州西湖。与姜夔、赵师秀等多有唱和。其诗为叶绍翁所推许，有《无怀小集》。